รอเบิร์ต เกตส์

รอเบิร์ต ไมเคิล เกตส์ () เป็นรัฐบุรุษชาวอเมริกัน เคยดำรงตำแหน่งผู้อำนวยการสำนักข่าวกรองกลาง และเป็นรัฐมนตรีว่าการกระทรวงกลาโหมคนที่ 22 ตั้งแต่ปี 2006 ถึง 2011 เขาทำงานในสำนักข่าวกรองกลาง (ซีไอเอ) และสภาความมั่นคงแห่งชาติ เป็นเวลายาวนานถึง 26 ปี และเป็นผู้อำนวยการสำนักข่าวกรองกลางภายใต้รัฐบาลของประธานาธิบดี จอร์จ เอช. ดับเบิลยู. บุช นอกจากนี้เขายังเคยประจำการในกองทัพอากาศสหรัฐ หลังจากลาออกจากซีไอเอ เขาไปดำรงตำแหน่งเป็นอธิการบดีและกรรมการบริหารของมหาวิทยาลัยเท็กซัสเอแอนด์เอ็ม นอกจากนี้ เขายังเป็นหนึ่งในฝ่ายวิเคราะห์อิรัก (ISG) ของรัฐสภาสหรัฐ เพื่อติดตาม ประเมินสถานการณ์ และให้คำแนะนำเกี่ยวกับสงครามในอิรัก

เกตส์ได้รับการเสนอชื่อโดยประธานาธิบดี จอร์จ ดับเบิลยู. บุช ให้ดำรงตำแหน่งรัฐมนตรีว่าการกระทรวงกลาโหมในปี 2006 แทนที่โดนัลด์ รัมส์เฟลด์ ซึ่งได้รับการสนับสนุนจากทั้งสองพรรค ในปี 2007 นิตยสาร Times ได้จัดให้เขาเป็นหนึ่งในผู้ทรงอิทธิพลที่สุดแห่งปีRobert Gates By Zbigniew Brzezinski . Time. และในปี 2008 U.S. News & World Report ก็จัดให้เขาเป็นหนึ่งในผู้นำยอดเยี่ยมของอเมริกา  และหนังสือพิมพ์ The Washington Post ยังระบุว่าเขานั้น "ได้รับการยอมรับอย่างกว้างขวางว่าเป็นรัฐมนตรีกลาโหมที่ดีที่สุดในยุคหลังสงครามโลกครั้งที่สอง"Greg Jaffe, "Book review: ‘Duty: Memoirs of a Secretary at War’ by Robert M. Gates," Washington Post Jan 7, 2014

 อ้างอิง 

 แหล่งข้อมูลอืน 

 ชีวประวัติ ที่ กระทรวงกลาโหมสหรัฐอเมริกา 
 Robert Gates' The ABC's of Spying 
 Robert Gates' Interview with app2us.com

หมวดหมู่:นักการเมืองอเมริกัน
หมวดหมู่:บุคคลจากวิชิทอ
หมวดหมู่:บุคคลที่เกิดในปี พ.ศ. 2486
หมวดหมู่:พรรคริพับลิกัน (สหรัฐ)
หมวดหมู่:รัฐมนตรีว่าการกระทรวงกลาโหมสหรัฐ